บริษัท ไทยแอร์เอเชีย จำกัด ประกาศระงับการบินเส้นทางภายในประเทศชั่วคราว 1-30 เมษายน 2563 ป้องกันการเเพร่ระบาดของโรค COVID-19
บริษัท ไทยแอร์เอเชีย จำกัด ประกาศระงับการบินเส้นทางภายในประเทศชั่วคราว 1-30 เมษายน 2563 ป้องกันการเเพร่ระบาดของโรค COVID-19บริษัท ไทยแอร์เอเชีย จำกัด แจ้งว่า ตั้งแต่วันที่ 1-30 เมษายน 2563 สายการบิน แอร์เอเชีย จะระงับการบินเส้นทางภายในประเทศชั่วคราว เพื่อให้ความร่วมมือกับภาครัฐ หลังประกาศการบริหารราชการในสถานการณ์ฉุกเฉิน พ.ศ. 2548 เพื่อป้องกันการแพร่ระบาดของโรค COVID-19 ทั้งนี้สายการบินแอร์เอเชีย พร้อมกลับมาให้บริการอีกครั้งในวันที่ 1 พฤษภาคม 2563 เป็นต้นไปสำหรับผู้โดยสารที่จองตั๋วโดยสารแล้วสามารถรับข้อเสนอทางเลือกที่ยืดหยุ่นได้ผ่านช่องทาง AVA ที่ airasia.com เช่นการเปลี่ยนแปลงวันเดินทางได้ไม่จำกัดครั้ง : ผู้โดยสารสามารถเปลี่ยนวันเดินทางในเส้นทางเดิมได้ โดยมีกำหนดการเดินทางใหม่ไม่เกินวันที่ 31 ตุลาคม 2563 ทั้งนี้ ไม่จำกัดจำนวนครั้ง และไม่มีค่าใช้จ่ายเพิ่มเติม ทั้งนี้ ขึ้นอยู่กับจำนวนที่นั่งว่างในแต่ละเที่ยวบินหรือการเก็บวงเงินไว้ใช้: ผู้โดยสารสามารถเก็บมูลค่าบัตรโดยสารไว้ในบัญชีสะสมวงเงินเครดิตใน AirAsia BIG เพื่อใช้สำรองที่นั่งในอนาคตกับแอร์เอเชียได้ โดยต้องสำรองที่นั่งใหม่ภายใน 365 วันปฏิทิน นับจากวันที่วงเงินเครดิตได้รับการอนุมัติ ทั้งนี้ วันเดินทางใหม่อาจเกิดขึ้นหลังจากวันหมดอายุของวงเงินเครดิตได้ ตามตารางบินที่มีให้บริการทั่งนี้การเลือกรับข้อเสนอดังกล่าวผู้โดยสารต้องสำรองที่นั่งผ่านช่องทางออนไลน์ของแอร์เอเชีย (airasia.com) เท่านั้น ส่วนผู้โดยสารที่สำรองที่นั่งผ่านตัวแทนจำหน่ายหรือตัวแทนการท่องเที่ยวออนไลน์จะต้องดำเนินการผ่านตัวแทนที่ทำการจองนั้นๆ